ועדת הכנסת, כנסת 18, פרוטוקול מספר 214, 2011-11-23 10:45

זאב אלקין: בוקר טוב, אני פותח את ישיבת ועדת הכנסת בעקבות פנייה שהתקבלה מיושב ראש ועדת החוקה.

זאב אלקין: בדיון לגבי הצעת חוק תקופת כהונה מזערית כתנאי לבחירת נשיא בית המשפט העליון נטענה טענה על נושא חדש.

זאב אלקין: כמובן, כפי שמתבקש מהתקנון, הנושא עולה לדיון בוועדת הכנסת.

זאב אלקין: בבקשה, חבר הכנסת פלסנר.

יוחנן פלסנר: אני רוצה לנמק את הטענה, אבל לפני - - - בסדר?

זאב אלקין: זכות הדיבור היא שלך.

זאב אלקין: בבקשה, שתי דקות.

זאב אלקין: תנמק את הטענה.

יוחנן פלסנר: שתי דקות זה לא מספיק.

יוחנן פלסנר: יש כאן נושא רחב, חדש, עקרוני.

זאב אלקין: אבל זה מה שיש לך.

יוחנן פלסנר: שתי דקות זה לא מספיק לנמק את הטענה החדשה הזו, כי יש כאן נושא רחב ועקרוני.

יוחנן פלסנר: במעט הזמן שניתן לי בין הישיבה הקודמת לישיבה הזאת – עשר דקות – שוחחתי עם אנשים שמתמצאים בסוגיה יותר ממני.

יוחנן פלסנר: יש כאן הרבה שיקולים בעד ונגד.

זאב אלקין: אנחנו לא דנים כאן בעד ונגד.

זאב אלקין: תביא רק נימוקים לנושא חדש.

יוחנן פלסנר: אנחנו נוגעים בנושא רחב, ממצב שחל על בית המשפט העליון, שברור שבשבתו כבג"ץ הוא בית משפט ייחודי, הוא נוגע בנושאים חוקתיים, לבין משהו עם השלכות רוחביות, כולל גם תקציביות, כי אנחנו יודעים שמי שמתמנה חודשיים לפני שהוא פורש זה מעלה את זכויות הפנסיה שלו.

יוחנן פלסנר: זה נושא רחב, נרחב ושונה לחלוטין.

יוחנן פלסנר: ממצב של מינוי שיכול להשפיע על אדם אחד זה מגיע למצב שיכול להשפיע על עשרות מינויים או על מינויים רבים, אני אפילו לא יודע מה המספר.

יוחנן פלסנר: לכן זה נושא שונה - גם עניינית, גם מהותית וגם מבחינת סדרי גודל.

יוחנן פלסנר: אבל לפני כן, אבקש התייחסות של היועצת המשפטית, ארבל.

יוחנן פלסנר: הרי טענתי לנושא חדש בוועדת החוקה ולכן הגענו לכאן.

יוחנן פלסנר: לפי סעיף 85(ד), ואני מצטט: "ועדת הכנסת תדון בטענת נושא חדש שהובאה בפניה באחת משלוש ישיבותיה הרגילות הקרובות.

יוחנן פלסנר: " הישיבה הזאת היא לא ישיבה רגילה קרובה של ועדת הכנסת.

יוחנן פלסנר: בכלל יריב לוין, יושב ראש ועדת הכנסת, נמצא בתל-אביב.

יוחנן פלסנר: הוא, בניהול עניינים ב-SMS, מסמיך את חבר הכנסת אלקין מהרגע להרגע.

זאב אלקין: תודה רבה, ארבל תענה לך.

יוחנן פלסנר: זה לא - - -

זאב אלקין: השאלה ברורה.

זאב אלקין: ארבל תענה לך.

יוחנן פלסנר: אבל זו שאלה עקרונית.

יוחנן פלסנר: יש תפיסת עולם שעומדת מאחורי הסעיף הזה.

זאב אלקין: תודה רבה.

זאב אלקין: בבקשה, ארבל.

יוחנן פלסנר: אנחנו רוצים לאפשר דיון אמיתי ועקרוני בעניין.

יוחנן פלסנר: לכן, כל הדיון הזה נעשה בניגוד לתקנון ואין לו שום סמכות ושום נפקות.

זאב אלקין: לא מכנסים ועדת הכנסת בלי התייעצות עם צוות ועדת הכנסת, לכן הכול לפי - - -

יוחנן פלסנר: אני רוצה לשאול את מנהלת הוועדה: האם הישיבה הזאת היא אחת מהישיבות הרגילות הקבועות, שהיו על קבועות על סדר-היום של הוועדה?

זאב אלקין: שאלת.

זאב אלקין: תיכף תקבל תשובה.

זאב אלקין: ארבל, בבקשה.

ארבל אסטרחן: מה זו ישיבה רגילה וישיבה לא רגילה לא הוגדר בתקנון, אבל המקומות שבהם נעשה - - -

יואל חסון: חבל, חבל שלא פעלתם להגדיר את זה.

ארבל אסטרחן: יכול להיות.

ארבל אסטרחן: אבל המקומות שבהם נעשה שימוש בדבר הזה, הכוונה הייתה על-פי רוב ישיבות שאינן ישיבות פגרה, למשל.

ארבל אסטרחן: להבהיר – דברים מהסוג הזה.

ארבל אסטרחן: ברגע שיושב ראש הוועדה קבע ישיבה – ולעניין זה, אם הוא מילא ממנה מקום, הוא יושב ראש הוועדה לכל דבר ועניין לצורך הזה – אז הישיבה הפכה להיות ישיבה רגילה.

ארבל אסטרחן: לא כתוב: ישיבה שנקבעה מראש.

יוחנן פלסנר: רגילה וקרובה.

יוחנן פלסנר: אני לא חושב שצריך - - -

ארבל אסטרחן: אין בה משהו מיוחד, היא רגילה.

ארבל אסטרחן: נכון שהיא נקבעה באופן - - -

דוד רותם: זה בסדר, תתווכח עם היועצת המשפטית ואחר כך תבוא אליי בטענות שאני לא מקשיב ליועצים המשפטיים שלי.

יוחנן פלסנר: לא נדרשת שום - - -

רחל אדטו: גם ליועץ משפטי יש פרשנות.

זאב אלקין: אני חושב שקיבלת תשובה.

דוד רותם: חבר הכנסת פלסנר, מותר להתווכח אתה - - -

יוחנן פלסנר: אין כאן שום התפתלות משפטית.

יוחנן פלסנר: כתוב: רגילה וקרובה.

זאב אלקין: חבר הכנסת פלסנר, אתה רוצה לנמק את הטיעונים לנושא חדש?

דוד רותם: לא, כי אני עורך דין 35 שנה והם לא מבינים כלום.

יוחנן פלסנר: אדוני היושב ראש, לפני אני עוד רוצה לדון - - -

זאב אלקין: לא, הזמן שלך תיכף מסתיים.

יוחנן פלסנר: - - פרוצדוראלי - -

זאב אלקין: לא, הזמן שלך תיכף מסתיים.

זאב אלקין: שאלת שאלה פרוצדוראלית – קיבלת תשובה.

זאב אלקין: שאלת שאלה פרוצדוראלית וקיבלת תשובה.

יוחנן פלסנר: אין שום דבר רגיל וקרוב בישיבה הזאת, עם כל הכבוד.

זאב אלקין: תודה רבה לך.

יוחנן פלסנר: איפה את - - -

זאב אלקין: חבר הכנסת פלסנר, אני מבין שאתה, כמסורת של קדימה, אוהב להתנגח עם יועצים משפטיים.

זאב אלקין: אבל קיבלת כאן תשובה, תכבד אותה.

יוחנן פלסנר: לא, אני רוצה שארבל תשקול שוב, ואני רוצה לשמוע ממנה עוד - - -

זאב אלקין: הזמן שלך לטענת נושא חדש מסתיים.

שלמה מולה: למה?

יוחנן פלסנר: לא, הנושא הזה הוא רציני מדי.

זאב אלקין: כי הוא מעדיף לנצל את הזמן להתנגח עם היועצת המשפטית.

יוחנן פלסנר: אין משמעות לכנסת הזאת?

זאב אלקין: יש משמעות לכנסת הזאת.

זאב אלקין: יש כאן ייעוץ משפטי, ואני מציע שתכבד אותו.

זאב אלקין: תודה רבה.

יוחנן פלסנר: מה הכוחנות הזאת?

יוחנן פלסנר: פרוצדורה חדשה, שאתם עושים הכול בהינף יד.

זאב אלקין: תודה רבה, חבר הכנסת פלסנר.

זאב אלקין: חבר הכנסת רותם, בבקשה.

יוחנן פלסנר: לא, לא, לא, אני רוצה להבין מארבל - - -

רחל אדטו: אתם מכופפים את היועצים המשפטים.

זאב אלקין: חבר הכנסת פלסנר, אני קורא לך לסדר פעם ראשונה.

יוחנן פלסנר: אני רוצה להבין מארבל - - -

זאב אלקין: אני קורא לך לסדר פעם שניה.

יוחנן פלסנר: אני רוצה ללבן את הסוגיה הזאת.

זאב אלקין: אל תחייב אותי להוציא אותך.

יוחנן פלסנר: אני רוצה לשאול אותה שאלת המשך.

זאב אלקין: שאלת, ואם היית מקשיב לתשובה גם היית שומע אותה.

יוחנן פלסנר: שאלתי, רק תן לי לשאול שאלת המשך.

זאב אלקין: חבר הכנסת פלסנר, אל תחייב אותי להוציא.

יוחנן פלסנר: אתה לא צריך להוציא אותי.

זאב אלקין: אתה מפריע לי לנהל את הישיבה.

רחל אדטו: יש גבול לדיקטטורה.

זאב אלקין: חברת הכנסת אדטו, אני קורא לך לסדר פעם ראשונה.

רחל אדטו: אתה יכול פעם שניה גם כן.

זאב אלקין: חברת הכנסת אדטו, אני קורא לך לסדר פעם שניה.

רחל אדטו: - - -

יואל חסון: קצת, קצת תנשום.

זאב אלקין: חברת הכנסת אדטו, אני קורא לך לסדר פעם שלישית.

זאב אלקין: בבקשה, סדרנים.

יואל חסון: תנשום בין לבין, אדוני.

יואל חסון: לנשום זה חשוב.

יוחנן פלסנר: אני רוצה להבין מארבל האם נדון הנושא - - -

יואל חסון: זאת שערורייה.

יואל חסון: זאת סתימת פיות, אדוני.

זאב אלקין: תודה רבה, חבר הכנסת פלסנר.

זאב אלקין: חבר הכנסת רותם, בבקשה.

רחל אדטו: אתה לא יכול לסתום לכולנו את הפיות לכולנו כאן.

זאב אלקין: בבקשה, סדרנים.

רחל אדטו: לא, אני יוצאת.

רחל אדטו: אתם סותמים את הפיות בוועדות, אתם סותמים את הפיות במליאה, אתם סותמים את הפיות של התקשורת - - -

זאב אלקין: סדרנים - - -

דוד רותם: מי שסותם את הפיות לתקשורת זה אתם – מאיר שטרית ויואל חסון.

רחל אדטו: - - - קדימה.

רחל אדטו: (חברת הכנסת רחל אדטו יוצאת מחדר הוועדה.

רחל אדטו: )

יוחנן פלסנר: אדוני היושב ראש, בסעיף - - -

זאב אלקין: חבר הכנסת פלסנר, אתה לא בזכות דיבור.

יוחנן פלסנר: אני רוצה ללבן את הסוגיה הזאת.

זאב אלקין: אבל אתה לא בזכות דיבור.

יוחנן פלסנר: אז אני מבקש את זכות הדיבור.

יוחנן פלסנר: יש כאן סוגיה אמיתית, עקרונית - - -

זאב אלקין: ביקשתי, קיבלת.

זאב אלקין: אתה כרגע לא בזכות דיבור.

זאב אלקין: אתה מפריע לחבר הכנסת רותם לדבר.

יוחנן פלסנר: ארבל, אני מבקש - - - כמו שצריך.

זאב אלקין: חבר הכנסת פלסנר, אני קורא אותך לסדר פעם שלישית.

דוד רותם: אדוני היושב ראש, תן לי לדבר.

יוחנן פלסנר: כתוב ישיבה רגילה.

דוד רותם: עמדת היועצת המשפטית - - -

זאב אלקין: בבקשה, סדרנים.

דוד רותם: עמדת היועצת המשפטית והמשנה ליועץ המשפטי של הכנסת - - -

זאב אלקין: סדרנים, בבקשה.

דוד רותם: והיועצת המשפטית לוועדת החוקה, עורכת הדין - - -

יוחנן פלסנר: תבדקי.

יוחנן פלסנר: ב- 98(א) יש אבחנה בין ישיבות רגילות ודחופות.

זאב אלקין: חבר הכנסת פלסנר - - -

דוד רותם: תן לו לדבר.

דוד רותם: אני לא מבין?

דוד רותם: אני מדבר, אל תפריע לי.

יוחנן פלסנר: לא קראת לזה ישיבה דחופה.

יוחנן פלסנר: בתקנון - - -

דוד רותם: עורכת הדין סיגל קוגוט סבורה שמדובר - - -

יוחנן פלסנר: אומרים - - - זה בדיוק ההבדל.

דוד רותם: - - שהדבר איננו בגדר עניין חדש.

דוד רותם: אבל מכיוון שלא הייתה לי כל ברירה, מכיוון שחבר הכנסת פלסנר רצה לדחות את הדיון בינתיים, אז העברתי את זה לוועדת הכנסת.

יוחנן פלסנר: זה דיון עקרוני, יש לי טענות.

יוחנן פלסנר: אין לך שום סמכות להוציא אותי.

יוחנן פלסנר: כל מה שאני אומר הוא ענייני.

דוד רותם: אני מבקש לקבוע שלא מדובר בעניין חדש.

יוחנן פלסנר: אנחנו עוד בשלב הפרוצדוראלי.

דוד רותם: אתה יכול להיות באיזה שלב שאתה רוצה.

דוד רותם: אני לא שואל אותך.

יוחנן פלסנר: לא מיצינו את הדיון הפרוצדוראלי.

זאב אלקין: סדרנים, אני מבקש להבטיח שקט בישיבת הוועדה.

יוחנן פלסנר: יש דיון פרוצדוראלי, בואו נמצה אותו.

יואל חסון: מה זה שקט?

יואל חסון: אי-אפשר לשתוק על מה שקורה כאן, אדוני.

זאב אלקין: מדברים לפי התור.

יוחנן פלסנר: מדובר בעניין עקרוני.

יוחנן פלסנר: זה לא פוליטביורו.

יואל חסון: אי-אפשר לשתוק על מה שקורה כאן.

יואל חסון: ראית ג'ונגל שקט?

יוחנן פלסנר: אין לו סמכות לקיים את הדיון הזה ולכן אין לו סמכות להוציא אותי.

זאב אלקין: יש לי סמכות לקיים את הדיון הזה.

יוחנן פלסנר: זה דיון שהוא לא בסמכות.

יוחנן פלסנר: אני רוצה לשמוע את ההתייחסות של היועצת המשפטית, שאומרת שהדיון הזה הוא בסמכות.

יוחנן פלסנר: אם בכלל, זה דיון דחוף, ואסור לקיים נושא כזה בדיון דחוף.

דוד רותם: אדוני היושב ראש, אפשר להצביע, בבקשה?

יוחנן פלסנר: ארבל, זה דיון דחוף, אם בכלל.

יוחנן פלסנר: לא דיון רגיל.

דוד רותם: למה אתה לא מוציא אותו?

זאב אלקין: אני ביקשתי להוציא אותו.

זאב אלקין: סדרנים, מה קורה כאן?

אברהם מיכאלי: יש סדרן אחד.

אברהם מיכאלי: מה הוא יעשה?

יוחנן פלסנר: אין נפקות לדיון הזה, אין לו סמכות.

יוחנן פלסנר: עד שאני לא שומע את היועצת המשפטית, אין לו סמכות.

דוד רותם: פלסנר, אתה רוצה שאני אוציא אותך?

יוחנן פלסנר: אין לו סמכות להוציא אותי.

יוחנן פלסנר: הדיון הזה לא בתוקף.

דוד רותם: תודה רבה.

יוחנן פלסנר: אני יכול להוציא אותך באותה מידה.

יוחנן פלסנר: תוציאו אותו.

יוחנן פלסנר: אין לו סמכות, סליחה.

יוחנן פלסנר: אין לך סמכות להוציא אותי.

יוחנן פלסנר: עד שאני לא שומע מהיועצת המשפטית שהדיון הזה הוא בתוקף, שהוא לא דיון דחוף - - -

דורון אביטל: שאלה מעניינת.

דורון אביטל: אם הדיון לא בתוקף, יוחנן צודק.

יוחנן פלסנר: אבל זה לא דיון.

יוחנן פלסנר: לא, לא, לא.

יואל חסון: טענותיו של חבר הכנסת פלסנר נכונות.

זאב אלקין: חבר הכנסת חסון, בבקשה.

יוחנן פלסנר: זה דיון שהוא לא בסמכות.

יוחנן פלסנר: אני רוצה לשומע את היועצת המשפטית.

זאב אלקין: אתה שמעת.

זאב אלקין: אם היית - - -

יוחנן פלסנר: היא לא התייחסה לטענה הנוספת שלי.

שלמה מולה: יש לו שאלה, אתה לא נותן לו.

יוחנן פלסנר: הייתה לי עוד טענה.

דורון אביטל: רק היועצת המשפטית יכולה להוציא את יוחנן.

יוחנן פלסנר: נכון.

יוחנן פלסנר: אין לך שום סמכות להוציא אותי.

זאב אלקין: תביא עוד סדרנים, אם אתה לא מצליח - - -

שלמה מולה: אדוני היושב ראש, אפשר הצעה לסדר?

יוחנן פלסנר: אין סמכות לדיון, סליחה.

יואל חסון: אדוני, תן ליועצת המשפטית להתייחס לטענה הזאת.

זאב אלקין: אני אתן ליועצת המשפטית את כל הזמן, רק שלא תפריעו לה.

יואל חסון: תן לה להתייחס, אדוני.

יוחנן פלסנר: תן לה להתייחס ולהגיד שזה לא מדויק.

יואל חסון: יש הבחנה בין ישיבה דחופה לרגילה.

דורון אביטל: כבוד היושב ראש, בוא נפעיל שיקול דעת, נשאיר את כולם ונעשה שיחה קצרה לגבי נושא חדש.

זאב אלקין: אם תקיימו את זה בצורה נורמלית ולא תפריעו אחד לדברי השני - - -

דורון אביטל: אוקיי, אז בוא נוותר על סוגיית הסדרן.

יוחנן פלסנר: יש פה סוגיה - - -

זאב אלקין: יוחנן, כשתשב פה תנהל את הישיבה הזאת.

זאב אלקין: ארבל, את רוצה להוסיף?

דורון אביטל: בוא נוותר על סוגיית הסדרן וניתן ליועצת לדבר.

ארבל אסטרחן: אני יכולה להוסיף.

ארבל אסטרחן: כמו שאמרתי, התקנון לא מגדיר מה הן ישיבות רגילות וישיבות דחופות.

ארבל אסטרחן: המשמעות של ישיבה רגילה או דחופה היא לא כמה דקות מראש הזמינות את הישיבה.

ארבל אסטרחן: סעיף 98 אומר שהוועדות הרגילות יהיו בזמנים שקבעה הוועדה, ואלה הם הזמנים הרגילים שבהם מתקיימות ישיבות הוועדות.

ארבל אסטרחן: יום רביעי בבוקר לפני השעה 11:00 זה בוודאי הזמנים הרגילים שבהם מתקיימות ישיבות ועדות הכנסת.

יוחנן פלסנר: זמן רגיל - עשר דקות התראה מהרגע להרגע?

יוחנן פלסנר: זה זמן רגיל?

ארבל אסטרחן: כמה זמן מראש מוצאת ההזמנה, זה לא הופך את הישיבה לדחופה או לא דחופה.

ארבל אסטרחן: צריך לזכור שנושא חדש שונה כמעט מכל הנושאים האחרים בוועדת הכנסת, שבהם היא לא מוגבלת מתי לדון.

ארבל אסטרחן: אנחנו יודעים שיש ועדות שענייני חקיקה ועניינים חשובים נמשכים בהן לאורך זמן.

ארבל אסטרחן: נושא חדש, במפורש רצו לקבוע שהוועדה תדון בו בהקדם בשביל ש- - -

זאב אלקין: תודה רבה, ארבל.

ארבל אסטרחן: וזה היה העיקר פה.

זאב אלקין: תודה.

זאב אלקין: אני מביא להצבעה את הבקשה לנושא חדש - - -

יואל חסון: לא, לא, לא.

יואל חסון: סליחה, אדוני.

יואל חסון: ביקשתי רשות דיבור.

דב חנין: אני עוד לא דיברתי.

זאב אלקין: בבקשה, חבר הכנסת חסון.

דני דנון: זו דיקטטורה של המיעוט.

שלמה מולה: אדוני, הצבעתי וביקשתי גם.

אברהם מיכאלי: הם מתכוונים למשוך את זה עד 11:00, דודו.

דוד רותם: אל תדאג, עשר דקות אחרי הישיבה הזאת יש הצבעה.

יואל חסון: אדוני, אני קודם כול שמח.

יואל חסון: עם כל העצב של התהליך הזה מסביב, אני שמח שהצלחנו, בזכות תקנון הכנסת, לעכב את החקיקה הבעייתית הזאת ולעצור את התהליכים המסוכנים שאתם מובילים.

יואל חסון: תרמנו תרומה חשובה לדמוקרטיה הישראלית, אדוני.

יואל חסון: הנושא הזה שהוגדר, התהליך הזה, שהצלחנו לעצור אותו, יכול לתת זמן מחשבה נוסף לקואליציה הזאת.

דוד רותם: הוא מתחיל פה - - -

זאב אלקין: תודה רבה.

זאב אלקין: חבר הכנסת מולה, בבקשה.

שלמה מולה: רק רגע.

שלמה מולה: אני חבר ועדה, הודעתי לך שאם הדיון לא מסתיים עד 11:00 אני לא יכול להישאר.

שלמה מולה: אני חבר ועדה, לכן לא תוכל להצביע.

שלמה מולה: יש לי שאילתא ראשונה במליאה.

שלמה מולה: אני קם והולך.

יואל חסון: אדוני, השעה 11:00.

יואל חסון: האם יש אישור יושב ראש?

זאב אלקין: חבר הכנסת - - -

יואל חסון: אדוני, סליחה.

יואל חסון: אין אישור יושב ראש לישיבה הזאת.

יואל חסון: השעה 11:00, אם לא תגיד עכשיו שקיבלת אישור מהיושב ראש – אין אישור ואתה לא יכול להמשיך את הישיבה, נקודה.

יואל חסון: אלה כללי הכנסת.

קריאה: אתה לא תכתיב לנו את הדיון פה, מר חסון.

יואל חסון: תן כבוד לכנסת.

יואל חסון: היום אתה כאן, מחר אתה שם.

יואל חסון: תן כבוד לכנסת.

יואל חסון: אין אישור יושב ראש.

כרמל שאמה-הכהן: יואל, אם אין אישור יושב ראש לא תהיה הצבעה.

כרמל שאמה-הכהן: מה אתה מוטרד?

יואל חסון: לא, אי-אפשר לקיים דיון.

יואל חסון: אתם יודעים שאלו הכללים.

יואל חסון: אדוני, עכשיו תעצור את הישיבה עד שיהיה לך אישור מהיושב ראש.

יואל חסון: תכבד את הבית הזה.

זאב אלקין: תודה.

יואל חסון: לא, הוא לא הגיע, אדוני היושב ראש.

יואל חסון: ייקח לו זמן.

יואל חסון: אדוני, אני מבקש ממך - - -

זאב אלקין: חבר הכנסת חסון, אתה לא בזכות דיבור.

יואל חסון: קודם כול, אני עדיין בזכות דיבור.

זאב אלקין: לא, הזמן שלך נגמר.

יואל חסון: אני מבקש ממך לעצור את הישיבה.

יואל חסון: זאת ישיבה לא חוקית.

יואל חסון: זאת ישיבה לא חוקית, ללא אישור יושב ראש הכנסת.

יוחנן פלסנר: אולי נשמע את היועצת המשפטית.

יוחנן פלסנר: אולי גם את זה היא מכשירה.

יואל חסון: גברתי היועצת המשפטית, אני מבקש ממך להתערב.

יואל חסון: גברתי, אין אישור יושב ראש כנסת, אני מבקשת ממך להתערב בעניין הזה.

דורון אביטל: היועצת המשפטית תחליט.

ארבל אסטרחן: יש על כך הוראה מפורשת בתקנון, נכון.

יואל חסון: יפה.

יואל חסון: אני מבקש לעצור את הדיון.

יואל חסון: אדוני, השעה כבר 11:01.

יואל חסון: אתה עובר על תקנון הכנסת.

יואל חסון: עובדה.

זאב אלקין: היות שהשעה 11:01 אני מכריז - - -

יוחנן פלסנר: הישיבה הזאת מנוגדת לתקנון.

יוחנן פלסנר: אני רוצה לבקש מהמאבטחים שיפזרו אותך עכשיו.

זאב אלקין: טוב, תודה רבה.

זאב אלקין: חבר הכנסת חסון - - -

יואל חסון: היועצת המשפטית, אני מבקש ממך לקבוע שהישיבה הזאת היא לא חוקית.

זאב אלקין: חבר הכנסת חסון, אתה תיתן לי לדבר?

יואל חסון: לא, אתה תנעל את הישיבה.

דוד רותם: יואל, אי-אפשר לקבוע את זה, כי הישיבה לא חוקית.

זאב אלקין: חבר הכנסת חסון, אני מכריז על הפסקה בקיום הישיבה.

יואל חסון: תודה רבה לך.

יוחנן פלסנר: הישיבה הדחופה הזאת.

דני דנון: זה לא יעזור לכם, יואל.

זאב אלקין: אנחנו פנינו ליושב ראש, ביקשנו את האישור ולכן תהיו מוכנים.

יואל חסון: אז תנעל את הישיבה.

זאב אלקין: לא, אני לא נועל.

זאב אלקין: אני מכריז על הפסקה.

יואל חסון: לא, אתה נעלת את הישיבה.

יוחנן פלסנר: אתה לא מוציא להפסקה.

יוחנן פלסנר: אתה נועל את הישיבה.

זאב אלקין: אני עושה הפסקה כדי לברר - - -

דוד רותם: רבותי היקרים, רק להזכיר לכם, אני במקום היושב ראש הייתי דוחה את הישיבה.

יואל חסון: לא, לא.

יואל חסון: תצטרכו להודיע לנו מחדש על קיום הישיבה.

זאב אלקין: הכרזתי על הפסקה.

זאב אלקין: חברים, אני מכריז על סיום ההפסקה.

זאב אלקין: אנחנו חוזרים לדיון.

זאב אלקין: קיבלתי אישור מהיושב ראש להמשיך את הדיון.

יואל חסון: אני מבין שנתת הוראה ליושב ראש הכנסת לקיים את הדיון.

זאב אלקין: נתתי הוראה?

יואל חסון: הרי הוא פוחד פחד מוות ממך.

דני דנון: איך אתה מדבר?

זאב אלקין: זה שאתם לא מכבדים יועצת משפטית - - -

דני דנון: אתה מחלק ציונים ליושב ראש הכנסת?

יואל חסון: הדיון הזה ואי-כיבוד התקנון - בחסות יושב-ראש הכנסת, כמו כל תהליך החקיקה הזה.

יואל חסון: הוא בחסות יושב ראש הכנסת, שנכנע לגחמות האנטי-דמוקרטיות שלכם.

דוד רותם: הדמוקרטיה זה יואל חסון.

זאב אלקין: חברים, אני מחדש את הדיון.

זאב אלקין: החברים שרוצים לדבר ידברו.

זאב אלקין: נמתין עם ההצבעה עד שחבר הכנסת מולה יסיים את השאילתא שלו ויחזור.

זאב אלקין: אנחנו לא נמנע ממנו אפשרות להצביע.

יואל חסון: הייתי באמצע רשות דיבור, אדוני.

זאב אלקין: לא, אתה סיימת.

זאב אלקין: כבר העברתי אותה לחבר הכנסת דורון אביטל.

זאב אלקין: בבקשה, חבר הכנסת אביטל.

יואל חסון: בבקשה.

יואל חסון: בשבילו אני מוכן.

דורון אביטל: תודה.

דורון אביטל: נקודה מקדימה - אני רוצה לחזור על הבחנה שאמרתי גם מעל הפודיום בכנסת, ההבחנה בין הפרוצדורה של הדמוקרטיה לבין הרוח והתרבות הדמוקרטית.

דורון אביטל: הפרוצדורה נותנת המון כוח בידיהם של יושבי ראש הוועדות, אבל אתם חוטאים פעם אחרי פעם כנגד.

זאב אלקין: כנגד מה?

דורון אביטל: כנגד הרוח הדמוקרטית.

דורון אביטל: התרבות הדמוקרטית היא לא רק פרוצדורות.

זאב אלקין: אנחנו פועלים לפי תקנון הכנסת.

יואל חסון: אתה מבין את המשפט הזה – רוח דמוקרטית?

דני דנון: כן -כשיש לכם רוב זה דמוקרטיה, כשאין לכם רוב זו לא דמוקרטיה.

דני דנון: זו רוח הדמוקרטיה נוסח קדימה.

דורון אביטל: דנון, אני רוצה לדבר.

זאב אלקין: חבר הכנסת דנון, אל תפריע לחבר הכנסת אביטל.

דורון אביטל: דמוקרטיה זה לא רק פרוצדורה, זו מערכת שלמה של ערכים ותרבות.

דורון אביטל: ברור שאם אתה שולט בפרוצדורה זה לא דמוקרטיה.

דורון אביטל: אם אתה שולט בפרוצדורה באופן שהוא עריץ אז אין דמוקרטיה.

דורון אביטל: זה צריך להיות ברור לכל בר דעת, כל ילד בתיכון יודע את זה.

דורון אביטל: אז העריצות הזאת לא נדרשת.

דורון אביטל: עכשיו לעניין הנושא החדש.

דורון אביטל: אני חושב שגם אם הפורום הזה יצביע נגד, כל בר דעת יודע שזה נושא חדש.

דורון אביטל: לפני זה היה חוק, שהיה גזירה מתוצאה שרציתם לייצר.

דורון אביטל: גזרתם אחורה, יצרתם חוק.

דורון אביטל: לא היה לו אופי של חוק כללי.

זאב אלקין: שניה.

זאב אלקין: אתם טוענים שזה נושא חדש.

דורון אביטל: כן.

דורון אביטל: אני רוצה להסביר את הרציונאל למה זה נושא חדש.

זאב אלקין: אם אנחנו נצטרף אליכם ונקבע שזה נושא חדש, אין לכם טענות כלפינו?

דוד רותם: לא, להיפך.

דוד רותם: הם ישמחו.

יואל חסון: זה יהיה נושא חדש.

יואל חסון: אחר כך נוכל להצביע על - - -

זאב אלקין: בסדר, יהיה נושא חדש.

יוחנן פלסנר: נושא חדש.

יוחנן פלסנר: ולפיכך, שלא יידון.

אברהם מיכאלי: לא יידון, בסדר.

אברהם מיכאלי: זה סוייד ביקש, אף אחד אחר לא.

יוחנן פלסנר: זה מה שאנחנו רוצים.

זאב אלקין: אין בעיה.

זאב אלקין: אז על מה אנחנו מתווכחים?

יוחנן פלסנר: באנו לפה כי אתם רציתם להביא - - -

זאב אלקין: לא, אני חייב לקבוע.

דוד רותם: אתה ביקשת להכריז - - - לא הייתה ברירה.

דורון אביטל: רק לסיים.

דורון אביטל: יש לי עוד - - -

יוחנן פלסנר: אם אתה מסכים אתי שזה נושא חדש, אז אי-אפשר להגיש את זה כהסתייגות.

יוחנן פלסנר: נכון?

זאב אלקין: נכון.

יוחנן פלסנר: אז יש לי רק סייג אחד.

יוחנן פלסנר: אנחנו יכולים להסכים אבל יש לי רק סייג אחד - אני רוצה לדעת מה כתוב ב-SMS שדודו רותם העביר לך, שבגינו שינית את דעתך.

אברהם מיכאלי: תשלם מיליון דולר.

דוד רותם: אני אגיד לך מה כתוב פה.

דוד רותם: כתוב: פלסנר רוצה נושא חדש.

דוד רותם: תסכימו.

יוחנן פלסנר: אני רוצה לדעת מה הקונסיליירי כתב לו.

זאב אלקין: בבקשה, חבר הכנסת אביטל.

זאב אלקין: אתה רואה?

זאב אלקין: כשהתחלת לדבר לעניין התברר שאנחנו בכלל מסכימים עניינית.

דורון אביטל: החוק כנושא חדש, החוק במתכונת הזאת, יש לו צורה של חוק כללי.

דורון אביטל: לא חוק שנגזר פרסונלית, רטרואקטיבית, אלא חוק כללי אמיתי.

דורון אביטל: ולכן, הוא חוק שנדון ונחשוב עליו.

דורון אביטל: אני חושב זה הישג גדול שהגענו להסכמה.

זאב אלקין: חברים, אתם רוצים שנחכה למולה?

יואל חסון: לראשונה בהיסטוריה קיבלת את דעתה של האופוזיציה והסכמת לה.

יואל חסון: מעולם לא התפשרת.

יואל חסון: זה אירוע היסטורי.

אברהם מיכאלי: האופוזיציה רצתה להעלות את זה.

יוחנן פלסנר: דמוקרטיה מתייעצת.

דוד רותם: אתם רק שוכחים מי אמר שזה נושא חדש.

זאב אלקין: סיעת קדימה, מי כרגע מרכז הסיעה?

קריאות: יוחנן.

זאב אלקין: יוחנן, אני שואל אותך - אם אנחנו מסכימים, אתה רוצה שנחכה לשלמה מולה להצבעה או ש- - -?

אברהם מיכאלי: לְמה?

יואל חסון: כן, כן, ודאי.

אברהם מיכאלי: למה?

אברהם מיכאלי: מסכימים.

זאב אלקין: חס וחלילה, פתאום לא יעבור.

יוחנן פלסנר: הוא רוצה לחזור.

זאב אלקין: אוקיי.

זאב אלקין: חבר הכנסת חנין בינתיים בזכות הדיבור.

זאב אלקין: בבקשה.

דב חנין: תודה, אדוני היושב ראש.

דב חנין: אני רוצה להעיר על הפרוצדורה וצורת ההתנהלות של הכנסת.

דב חנין: מה שקורה בשבועיים האחרונים, אדוני היושב ראש – יושב ראש הישיבה ויושב ראש הקואליציה - באמת עובר הרחק מעבר לגבול הנסבל.

דב חנין: זו פעם ראשונה שאנחנו תקועים בענייני בית המשפט העליון בזמן מליאה, בגלל הלהיטות של הקואליציה להעביר בצורה מהירה ודורסנית את הרצונות שלכם.

זאב אלקין: פעם ראשונה?

דב חנין: זו פעם שניה בתוך שבועיים.

דב חנין: בזמן מליאה, כשאנחנו אמורים להיות במליאה, כשחובתנו להיות במליאה ולהאזין לשאילתות ואולי גם לשאול שאילתות נוספות.

דב חנין: למשל, אני ביקשתי להירשם לאחת מהן.

דב חנין: אנחנו בבעיה, כי אנחנו נאלצים להיות פה בישיבה.

דב חנין: אני חושב ששגה יושב ראש הכנסת שגיאה גדולה ומהותית שהוא איפשר את הפתח הזה, של ניהול ישיבות בזמן מליאה.

דב חנין: אני חושב שיושב ראש הכנסת בחלומותיו הגרועים ביותר לא תיאר לעצמו לאן הדברים האלה מביאים אותנו.

דב חנין: זה כבר הופך להיות לנורמה, שבמקביל למליאה יושבות ועדות ודנות ברביזיות או בהצבעות מאוד-מאוד גורליות.

דב חנין: לכן, אדוני היושב ראש, אני חושב שהמסקנה הראשונה מהדיון הזה צריכה להיות – גברתי, היועצת המשפטית של ועדת הכנסת, אני חושב שראוי מאוד שאתם, בלשכה המשפטית, תעשו דיון רציני ומקצועי.

דב חנין: לא אפרופו החוק הזה או החוק ההוא.

דב חנין: מחר זה יהיה גם אינטרס של מישהו אחר.

דב חנין: אנחנו פה שוברים איזושהי נורמה.

דב חנין: אני מבין שזה נעשה בכדי להקל על העבודה ולא לעבוד בתנאים בלתי אפשריים וכדומה.

דב חנין: התוצאה היא בלתי אפשרית, אנחנו לא מסוגלים לעבוד ככה.

דב חנין: אני מבקש שהיועץ המשפטי של הכנסת ייתן חוות דעת לגבי השאלה של המשך עבודת ועדות בזמן מליאה ברמה העקרונית - להבא, לעתיד, לא לגבי מה שהיה עד עכשיו.

דב חנין: מה שהיה עד עכשיו הוא חוקי והוא מכוח אישור של יושב ראש הכנסת - כדי שתהיה לנו מדיניות יותר כוללת, נכונה ומאוזנת.

דב חנין: לא יתכן שחבר כנסת שיש לו שאילתא צריך לרוץ.

דב חנין: בפעם שעברה זה הייתי אני בוועדת חוקה, כי הייתה לי רביזיה בוועדת החוקה.

דב חנין: זה לא עובד ככה.

דב חנין: אם אני חבר כנסת ויש לי זכויות ומעמד כחבר כנסת ולא בתור סיעה, ואני יכול לנמק את דבריי בוועדה, אז צריך לתת לי את האפשרות לבצע את העבודה הזאת.

דב חנין: אני אומר את זה ברמה העקרונית.

ארבל אסטרחן: אפשר להגיד על זה מילה?

ארבל אסטרחן: התקנון מתייחס לזה במפורש.

ארבל אסטרחן: הוא אומר: ישיבות הוועדות לא יתקיימו בשעה שבה מתקיימת ישיבה של הכנסת, אלא אם כן אישר זאת יושב ראש הכנסת מטעמים מיוחדים וכפי שיקבע.

ארבל אסטרחן: למשל, כאן הוא קבע.

ארבל אסטרחן: יש לו שיקול דעת.

יוחנן פלסנר: מה הטעם המיוחד?

דב חנין: אנחנו לא יודעים מה הטעמים המיוחדים.

יוחנן פלסנר: לחץ פוליטי נחשב טעם מיוחד?

דוד רותם: אני חושב שדב חנין צודק.

דוד רותם: אבל יש לי עוד בקשה, נא לקבוע בתקנון שגם בימי ראשון וחמישי הכנסת עובדת, ומתחילים לעבוד ב-7:00 בבוקר.

דוד רותם: לא צריך להתחיל ב-9:00.

דוד רותם: בשבוע שעבר בכיתם לי למה אני מתחיל ישיבות מוקדם מדי.

דב חנין: אני בעד ישיבות ב-5:00 בבוקר, אדוני יושב ראש ועדת החוקה.

ארבל אסטרחן: עוד מילה על זה.

ארבל אסטרחן: פרק הוועדות הוא הפרק הבא והאחרון שוועדת הכנסת הולכת לדון בו במסגרת תיקוני התקנון שהיא עורכת מאז תחילת הכנסת.

ארבל אסטרחן: הסעיף הזה הולך, בין היתר, להיות נדון בו.

ארבל אסטרחן: לכן, זה הזמן להגיש הצעות לוועדת הכנסת בעניין המסוים הזה.

דב חנין: אני חושב שהסעיף מצוין, רק צריך שהוא יתממש.

דב חנין: אחרת, אני אומר לך, אדוני היושב ראש - - -

אברהם מיכאלי: נקיים דיון בוועדת הכנסת, רק שיבואו חברי כנסת, שלא יהיה פה יריב לבד.

דב חנין: זה פשוט ייצור בעיה שאין לה סוף.

דב חנין: זו מין תורה שבעל-פה שאי-אפשר לחיות אתה, כי אף פעם לא ברור לנו מה המסגרת, וגם לכם לא ברור מה המסגרת.

דב חנין: אנחנו חיים בעולם של תורה שבעל-פה.

דב חנין: זה לא נכון ולא לעניין.

דב חנין: לגופו של עניין - - -

דוד רותם: אני יכול להחליף את מולה בהצבעה?

דוד רותם: אצביע אתכם.

זאב אלקין: בבקשה, חבר הכנסת חנין.

דב חנין: לגופו של עניין, אדוני היושב ראש, אני נמצא במצב מיוחד.

דב חנין: ההסתייגות הזאת היא הסתייגות שהוגשה מטעם הסיעה שלנו, אבל גם אני מסכים – ותיכף אנמק למה אני מסכים - שיש בהסתייגות נושא חדש.

זאב אלקין: אם היית יכול להצביע, מה היית מצביע?

ניצן הורוביץ: אבל היא עוד לא הוגשה בעצם, ההסתייגות.

ניצן הורוביץ: זה רעיון.

זאב אלקין: לא, הוגשה.

דוד רותם: זו בקשה להסתייגות.

דב חנין: היא ברמת הרעיון.

דב חנין: אני אתן תשובה לשאלה - - -

זאב אלקין: מה אתה ממליץ לנו – לאשר או להתנגד?

דב חנין: רגע, רגע, אומר לך מיד, אדוני.

דב חנין: אנמק את זה בשתי רמות.

דב חנין: רמה ראשונה – ואני מדבר ברמה של הדיון המהותי, גברתי היועצת המשפטית.

דב חנין: אני יודע שבדרך כלל הסוגיה של נושא חדש בסופו של דבר מוכרעת כסוגיה פוליטית: קואליציה, אופוזיציה - כך או אחרת.

ארבל אסטרחן: לא אמור להיות.

דב חנין: לא אמור להיות, אבל באופן מעשי זה ככה.

דב חנין: המטרה של נושא חדש, ברמה המהותית, ברמה העיונית, אדוני יושב ראש הקואליציה, היא לאפשר לכנסת לבחון לעומק החלטות שהיא מקבלת.

דב חנין: לגופו של עניין, אני חושב - - -

יוחנן פלסנר: בשביל זה קבעו בתקנון שזה צריך להיות בישיבה רגילה.

דב חנין: יש טעם שהנורמה תהיה אותה נורמה.

דב חנין: אני בעד שהנורמה תהיה אותה נורמה בבית משפט עליון ובבתי משפט אחרים.

דב חנין: האם אנחנו, ככנסת, בחנו מה ההשלכות של זה?

דב חנין: אני לא שמעתי דיון על זה.

דב חנין: לא קיימנו דיון.

דב חנין: לכן אני אומר, ברמת המהות אנחנו נמצאים בבעיה.

דב חנין: אנחנו חוטאים לעבודתנו הפרלמנטרית.

דב חנין: הפעם זה נוח לי, זו הסתייגות שלי, מחר זו הסתייגות של מישהו אחר.

דב חנין: הנורמות צריכות להיות ברורות לגבי כולנו.

דב חנין: אני מצטרף לדבריו של חבר הכנסת אביטל, אני חושב שהוא צודק.

דב חנין: כשהחוק הזה נוסח לא חשבו על בתי המשפט באופן רוחבי.

דב חנין: חשבו על בית המשפט העליון, חשבו על כבוד השופט המכובד אשר גרוניס.

דב חנין: אף אחד לא חשב על החלטות רוחב.

דב חנין: פתאום אנחנו עושים מהפכה כללית במערכת המשפט, אפרופו דבר שאף אחד לא תכנן אותו.

דב חנין: כשאתם מחליטים שזה נושא חדש, צריך להיות ברור גם לכם שאתם מודים בכך – כפי שכולנו יודעים - שזה חוק פרסונלי, נקודתי, שמיועד לשופט גרוניס.

דב חנין: פה האמת.

דב חנין: בואו לא נסתתר מאחורי עצמנו, אלה הם הנתונים.

דב חנין: תודה רבה.

זאב אלקין: ולכן אתה ממליץ לנו - - -

דב חנין: אני ממליץ לקבוע שזה נושא חדש.

זאב אלקין: אגב, אולי תמליץ באותה הזדמנות לחבר הכנסת סוייד פשוט למשוך את ההסתייגות הזאת?

זאב אלקין: אם זה מה שאתה חושב.

דב חנין: ההסתייגות כבר עשתה את עבודתה הפרלמנטרית.

דב חנין: זה שאנחנו יושבים כאן זה כבר - - -

זאב אלקין: לכן אולי תמליץ לו למשוך אותה.

דב חנין: להיפך.

דב חנין: אני רוצה שתחליטו שזה נושא חדש.

דב חנין: זה מה שחשוב.

זאב אלקין: אוקיי, אין בעיה.

זאב אלקין: חבר הכנסת הורוביץ, אתה רוצה להעיר משהו?

ניצן הורוביץ: אני מסכים עם דברי חברי, דב חנין.

זאב אלקין: חבר הכנסת פלסנר, רצית להוסיף משהו?

יוחנן פלסנר: כן.

יוחנן פלסנר: אני רוצה להתחבר לטענה המהותית.

יעקב כץ: אתה רוצה להגיד לחכות למולה.

זאב אלקין: בסדר, נחכה כמה דקות לחבר הכנסת מולה, שיוכל לחזור.

יוחנן פלסנר: כל הטענה והרעיון של נושא חדש זה פרוצדורה.

יוחנן פלסנר: למה מוציאים מהוועדה שדנה בחוק?

יוחנן פלסנר: מוציאים את זה כי אומרים שאם יש כאן נושא חדש רוצים לבחון, להבין את המשמעויות, לראות אם יש לזה השפעות רוחביות, אם זה נוגע לדברים אחרים.

יוחנן פלסנר: כשנערכתי לדיון הבוקר בוועדת החוקה התכוננתי לחוק שמכונה "חוק גרוניס".

יוחנן פלסנר: להבין: רע, לא רע, מה המשמעויות לגבי בית המשפט העליון.

זאב אלקין: אתה מתכוון לחוק שפרופסור פרידמן העביר לפני - - -

יואל חסון: די, מיצינו את זה.

יוחנן פלסנר: ואני לא מבין, באמת, אולי זה רעיון טוב - - -

דוד רותם: הוא עד עכשיו לא מבין - - -

זאב אלקין: כבוד השופט בדימוס מצא והשופטת דורנר הסכימו שהשם "חוק גרוניס" מתאים לחוק שפרידמן הביא לפני שלוש שנים.

יוחנן פלסנר: אולי זה רעיון טוב, אולי זה לא טוב להחיל את זה על בתי משפט השלום והמחוזיים.

יוחנן פלסנר: אני לא יודע, אין לי את הכלים.

יוחנן פלסנר: זה נושא רוחבי.

יוחנן פלסנר: כמו שאמרתי, יש לו השפעות תקציביות, יש לו השפעות של אופן הניהול - אם יתרת ניהול של חצי שנה זה ראוי או לא ראוי.

יוחנן פלסנר: מה ההיגיון בתקנון שאומר שנושא חדש ייקבע על-ידי ועדת הכנסת באחת מהישיבות הרגילות הבאות?

יוחנן פלסנר: בדיוק כדי לתת את הזמן - - -

זאב אלקין: לא, להיפך.

זאב אלקין: כדי לא לאפשר למרוח את זה בוועדת הכנסת.

זאב אלקין: תשאל את ארבל.

יוחנן פלסנר: לא, אחת משלוש הישיבות.

יוחנן פלסנר: זה מצד אחד - - -

זאב אלקין: אגב, בתקנון הישן זה היה בישיבה המיידית הראשונה.

יוחנן פלסנר: אדוני היושב ראש, מצד אחד לא למרוח זמן, ומצד שני, אמרו אחת הישיבות הרגילות ולא אחת הישיבות הדחופות.

יוחנן פלסנר: אדוני היושב ראש, עד היום לא נעשה דיון - וביררתי את זה עם ארבל, שהיא יועצת משפטית רצינית והגונה.

יוחנן פלסנר: שאלתי את ארבל: אם נעשה דיון, מה ההבחנה בין ישיבה רגילה לבין ישיבה דחופה?

יוחנן פלסנר: ההבחנה היחידה שאני יכול להעלות על הדעת בין רגיל לדחוף זה רק העיתוי של הזמן.

יוחנן פלסנר: הרי זה לא שיש סורים על הגדר והם יורים עלינו.

יוחנן פלסנר: לא יורים על המשכן, לשמחתנו.

יוחנן פלסנר: לכן, ההבחנה היחידה בין רגיל לדחוף זה מועד כינוס הישיבה.

יוחנן פלסנר: אני לא יכול לראות שום פרשנות משפטית שתציג תזה שאומרת שהישיבה הזאת היא לא ישיבה דחופה, הישיבה שכונסה היום ברבע ל-11:00.

יוחנן פלסנר: על אחת כמה וכמה, אין שום דבר רגיל בישיבה שמתרחשת בזמן שהמליאה מתכנסת, שהיושב ראש נתן, בנסיבות מיוחדות, אישור לכנס אותה.

יוחנן פלסנר: איך זה הופך אותה לישיבה רגילה?

זאב אלקין: הישיבה הזאת התחילה לא במקביל למליאה.

זאב אלקין: קיבלתי אישור לסיים אותה.

יוחנן פלסנר: היא התחילה ברבע ל-11:00 והיו מחלוקות פרוצדוראליות, רעיוניות ומהותיות - -

זאב אלקין: כי לא קיבלת את דעתה של היועצת המשפטית.

יוחנן פלסנר: - - ולא הספקנו ללבן אותן ברבע שעה.

יוחנן פלסנר: ועכשיו אנחנו נמצאים במצב של נסיבות מיוחדות, במצב של ישיבה שנתכנסה מהרגע להרגע.

יוחנן פלסנר: הישיבה הזאת, ספציפית, בהתראה של דקה.

יוחנן פלסנר: כן, אמרתם: היושב ראש אישר.

יוחנן פלסנר: הישיבה הקודמת ננעלה - - -

זאב אלקין: אני הכרזתי על הפסקה, סליחה.